
Legyél Te is hivatásos és csatlakozz a Borsod-Abaúj-Zemplén Megyei Büntetés-végrehajtási Intézet csapatához!

Ha érdekel a rendvédelmi pálya, nem riaszt el a börtön világa, hosszú távú, biztos munkalehetőséget keresel, és szeretnéd, hogy a munkád a hivatásod is legyen, akkor Téged keresünk!

Jelentkezz

**JOGTANÁCSOS**

szolgálati beosztásba, a rendvédelmi feladatokat ellátó szervek hivatásos állományának szolgálati jogviszonyáról szóló 2015. éviXLII. törvényalapján hivatásos szolgálati jogviszonyba.

**Feladat:**

- ellátja **az intézet jogi képviseletét, jogi tanácsot és tájékoztatást** ad az intézet működése, tevékenysége során felmerülő kérdésekben,

- közreműködik az intézet **szerződés**einek előkészítésében, megkötésében, a hatályos szerződések felülvizsgálatában. Felülvizsgálja – illetve az ügyvédi tevékenységről szóló 2017. évi LXXVIII. törvény által maghatározott esetekben **ellenjegyzi** – az intézet jogaira és kötelezettségeire kiható szerződéseket és egyéb megállapodásokat. Részt vesz a szerződésekből eredő igények érvényesítésében,

- elvégzi a **közbeszerzési eljárás** során rá háruló jogi szakértelmet igénylő feladatokat: éves közbeszerzési terv ellenőrzése, ellenjegyzése; éves összesített tájékoztató ellenőrzése, ellenjegyzése; alapokmány ellenőrzése (az eljárás megindításának jogszabályi feltételei biztosítottak-e, megfelelő eljárásrend került-e kiválasztásra), ellenjegyzése; hirdetmények kitöltésének, közzétételi díj kiszámításának ellenőrzése; jogorvoslati eljárásokban az intézet képviselete; részvétel a beszerzési bizottság munkájában, annak során a jogi szakértelem biztosítása,

- a parancsnok utasítása alapján **kivizsgálja a panaszokat és közérdekű bejelentéseket**, illetve cél- vagy utóellenőrzést végez, értékelést, elemzést készít a meghatározott témában,

- figyelemmel kíséri a **jogszabályi változásokat**, információt nyújt azokról az arra illetékes szakterületi vezetőknek.

**Elvárások:**

* 18. és 55. év közötti életkor
* magyar állampolgárság
* jogi diploma szakvizsgával
* fizikai, pszichológiai, egészségügyi alkalmasság
* kifogástalan életvitel
* képzési követelmények vállalása
* határozottság
* jó problémamegoldó készség
* felhasználói szintű MS Office (irodai alkalmazások)

**Amit kínálunk:**

* kezdő alapilletmény bruttó 467.700,- Ft
* idegennyelv-tudási pótlék
* bruttó 200.000,- Ft/év cafeteria
* ruhapénz
* teljesítményjuttatás
* utazási költségtérítés
* lakhatási támogatások (albérleti díj hozzájárulás, munkáltatói kölcsön, vissza nem térítendő lakáscélú támogatás)
* egészségügyi és szociális ellátások
* rehabilitációs, rekreációs lehetőségek
* továbbképzési és előmeneteli lehetőség

**Munkavégzés helye:** 3525 Miskolc, Fazekas u.4. (székhely)

 3711 Szirmabesenyő, Miskolci u. 3. (telephely)

A legfontosabb személyes adatokat, elérhetőségeket, tanulmányokat és szakmai életutat tartalmazó fényképes önéletrajzokat várjuk!

**Válassz hivatást, ne csak munkahelyet!**

Az önéletrajzát a következő címre küldje:

**Borsod-Abaúj-Zemplén Megyei Büntetés-végrehajtási Intézet**

cím: 3501 Miskolc, Pf.: 512.

e-mail: **miskolc.uk@bv.gov.hu**